-Իհարկե հնարավոր է: Ես դա նորմալ եմ համարում: Իմ բոլոր ֆիլմերում էլ նկարահանվում և նկարահանվել են մեր մարզիկները: Երբ մարզիկը ունենում է հաջողություններ սպորտի մեջ, կամ նկարահանվում է ֆիլմերում՝ նրան սկսում են ճանաչել, իսկ ճանաչումը բերում է մեծ պատասխանատվություն: Յուրաքանչյուր մարզիկի մեջ մենք սերմանում ենք ինքնաճանաչելիության զգացումը: Նրանք պետք է կարողանան ճանաչել իրենք իրենց, ճանաչել շրջապատող աշխարհը, ճիշտ գնահատական տալ տվյալ իրավիճակին, որի մեջ գտնվում են և կարողանան ճիշտ արձագանքել: Մեր մարզիկները սովորում են լինել հավասարակշռված կյանքի տարբեր իրավիճակներում, խոսել ու գործել այնպես, որ մարդիկ ձգտեն նմանվել նրանց: